આગામી ૨૭ અને ૨૮ નવેમ્બરના મતદાર યાદી સુધારણાની ખાસ ઝુંબેશ – City Watch News
અમરેલી જીલ્લા ભાજપ દ્વારા સંવિધાન યાત્રા ગૌરવ દિવસની ઉજવણી કરાઈ
અમરેલી શહેર કોંગ્રેસ દ્વારા સંવિધાન દિનની ઉજવણી કરાઈ
સુરત જગન્નાથ ભગવાન મંદિરનો ભવ્ય પ્રાણપ્રતિષ્ઠા મહોત્સવ યોજાયો
સાવરકુંડલા પાસે વાહન અકસ્માતમાં મૃત્યુ પામેલ સિંહનો આરોપી ઝડપાયો
અમરેલી જિલ્લા ભાજપ યુવા મોરચા દ્રારા ગુજરાત પ્રદેશ ભાજપ યુવા મોરચાનાં મહામંત્રી નરેશભાઈ દેસાઈ, જિલ્લા યુવા ભાજપ પ્રભારી ચંદ્રજીતભાઈ ચુડાસમા ની ઉપસ્થિતીમાં અમરેલી જિલ્લા યુવા મોરચાની કારોબારી બેઠક મળી
અમરેલી જિલ્લામાં કોવિડ-૧૯ના લીધે મૃત્યુ પામેલ વ્યક્તિના વારસદારને સહાય મળશે વેબસાઇટ, તાલુકા મામલતદાર, હેલ્થ ઓફિસરની કચેરીએથી ફોર્મ મળી શકશે
સ્માર્ટ ફોન પણ ન ધરાવનાર ભાવનગરનો યુવક પોલીસ ઇન્સ્પેક્ટરની સીધી ભરતીમાં સમગ્ર રાજ્યમાં આઠમા નંબરે ઉત્તીર્ણ થયો
ભાવનગર જિલ્લા ગવર્નમેન્ટ એમ્પ્લોઈઝ ટેનીસબોલ ક્રિકેટ ટુર્નામેન્ટનો શુભારંભ
આગામી ૨૭ અને ૨૮ નવેમ્બરના મતદાર યાદી સુધારણાની ખાસ ઝુંબેશ
By CITY WATCH NEWS November 25, 2021 18
અમરેલી તા. ૨૦ નવેમ્બર, લોકશાહીને મજબૂત બનાવવા અને પ્રથમ વખત મતાધિકારનો ઉપયોગ કરવા પાત્રતા ધરાવતા યુવાઓ મતદારયાદીમાં અચૂક નામ નોંધણી કરાવવી જરૂરી છે. નવેમ્બર માસ દરમિયાન ઝુંબેશ સ્વરૂપે મતદારયાદી સુધારણા કાર્યક્રમ ચલાવવામાં આવી રહ્યો છે. આ માસમાં જાહેરરજાના ત્રણ રવિવાર અને એક શનિવારે લોકો નજીકના મતદાન મથકે ખાસ ઝુંબેશ સ્વરૂપે તા.૧-૧-૨૦૨૨ની સ્થિતિએ ૧૮ વર્ષ પૂર્ણ થતા હોય તેવા યુવાનો મતદાર તરીકે પોતાનુ નામ નોંધાવી શકશે. ઉપરાંત મતદાર ઓળખપત્રમાં રહેલી ક્ષતિ અને સરનામાને આ ઝુંબેશમાં સુધારી શકાશે. ગત ૧૪ અને ૨૧ નવેમ્બરના યોજાયેલ ઝુંબેશ દરમિયાન નોંધણી પ્રક્રિયાને બહોળો પ્રતિસાદ મળ્યો હતો.
આ ઝુંબેશમાં સમગ્ર અમરેલી જિલ્લામાં ૫ વર્ગ-૧ ના અધિકારીશ્રીઓ ઈઆરઓ તરીકે, ૧૨ વર્ગ-૨ ના અધિકારીશ્રીઓ એઈઆરઓ તરીકે અને ૧૮ ખાસ ચૂંટણી ફરજ પરના વર્ગ-૨ ના એડિશનલ એઈઆરઓ તરીકે એમ કુલ ૩૫ જેટલા વર્ગ ૧ અને ૨ ના અધિકારીઓ ફરજ બજાવશે. જિલ્લાના ૧૧ તાલુકાઓના કુલ ૮૬૨ સ્થળોએ ઉભા કરવામાં આવેલા ૧૪૧૧ બુથ ઉપર ૧૪૧૧ બીએલઓ અને ૧૩૧ સુપરવાઈઝરો મતદાર નોંધણીની પ્રક્રિયામાં સહભાગી થશે.
ચૂંટણી તંત્ર દ્વારા ખાસ ઝુંબેશ સ્વરૂપે મતદાર યાદી સુધારણા કાર્યક્રમ ચલાવવામાં આવી રહ્યો છે ત્યારે બહેતર ભવિષ્યના નિર્માણ અને સારા જનપ્રતિનિધિ ચૂંટવામાં લોકો મતાધિકાર ઉપયોગ કરે તે આવશ્યક છે. આમ, જો લોકોએ મતદાર યાદીમાં નામ નોધાવ્યું હશે તો મતાધિકારનો ઉપયોગ કરી શકશે. હાલ સમગ્ર અમરેલી જિલ્લામાં ૧૮-૨૯ વયજૂથના બાકી રહેલા યુવાઓ ખાસ ઝુંબેશનો લાભ મેળવી પોતાનું નામ મતદાર યાદીમાં અચૂક નોંધાવી 'મતદાર' બને તે જરૂરી છે.
ક્યાં-ક્યારે કરાવશો મતદાર યાદીમાં નોંધણી?
સરકારી કામકાજના દિવસો દરમિયાન સંબંધિત મામલતદાર કચેરી ઉપરાંત ખાસ ઝુંબેશ હેઠળના દિવસો તા. ૨૭ અને ૨૮ નવેમ્બરના રોજ મતદાન મથક ખાતે સવારે ૧૦ થી ૫ કલાક દરમિયાન બીએલઓ પાસે મતદાર યાદીમાં નામ ઉમેરવાની સાથે વોટર આઇડીમાં રહેલી ક્ષતિ અને સરનામાં પણ સુધારો કરી શકાશે.
ઓનલાઈન નામ નોંધાવી 'મતદાર' બની શકો છો?
ઓનલાઈન મતદાર યાદીમાં નામ નોંધાવવા માટે મોબાઈલ એપ ઉપરાંત www.voterportal.eci.in અથવા www.nsvp.in પર પણ મતદાર યાદીમાં નામ નોંધાવી મતદાર બનવાની સાથે જ વોટર આઈડીમાં જરૂરી સુધારા પણ કરી શકો છો.
ઓનલાઇન નામ નોંધાવવા માટે જો આધાર કાર્ડમાં યોગ્ય સરનામું યોગ્ય હોય તો અન્ય કોઈ પુરાવાની જરૂર રહેતી નથી. અન્યથા બીજો કોઈ સરનામાંનો પુરાવો અપલોડ કરવાનો રહેશે. તેમજ હેલ્પલાઇન નંબર ૧૯૫૦ પરથી પણ જરૂરી માર્ગદર્શન મેળવી શકો છો.